
THIRRJE PUBLIKE PËR PRAKTIKANTË
Praktikë në punë
Agjencia për Investime dhe Përkrahjen e Ndërmarrjeve në Kosovë (KIESA) në kuadër të Ministrisë së Industrisë, Ndërmarrësisë dhe Tregtisë (MINT) shpall konkurs për programin: 

“Internship Biznesi”
Ftohen të aplikojnë për praktikë në punë: absolventët dhe të diplomuarit e nivelit bachelor dhe/apo master, por që janë të papunësuar.

Qëllimi kryesor i këtij projekti është ndërtimi i komunikimit dhe bashkëpunimit ndërmjet bizneseve dhe absolventëve dhe/apo të diplomuarve të nivelit bachelor dhe master, si dhe krijimit të mundësive për praktikantë që gjatë kohës së studimeve, njohuritë e fituara të mund t’i transferojnë dhe zbatojnë në praktikë.

Puna praktike zgjatë tre muaj dhe planifikohet të realizohet brenda periudhës: shtator - dhjetor 2023 dhe kryhet në ndërmarrjet private të përcaktuara nga KIESA përmes shpalljes publike dhe shprehjes së interesit nga kompanitë dhe nevojat e tyre për të pranuar praktikantë të rinj për të cilët është edhe mundësi potencialisht për t’u punësuar.
Për punën praktike, praktikantët do të marrin kompensim prej 250 Euro (bruto) për muaj nga Buxheti i Kosovës.

Të drejtë pjesëmarrje kanë: absolventët dhe të diplomuarit (jo më shumë së një vit që nga data e shpalljes publike) në nivelin bachelor dhe master në Kosovë, të universiteteve publike dhe kolegjeve private të akredituara në Kosovë, të të gjitha përkatësive etnike dhe gjinore.

Dokumentet e nevojshme për aplikim:
1. Formulari për aplikim i plotësuar (shkarko).
2. Dëshmi nga Fakulteti përkatës për statusin e studentit – absolvent (vlen vetëm për studentët aktiv - jo për të diplomuarit).
3. Vërtetim i notave ose transkripta e notave (vlen vetëm për absolventët).
4. Diplomën/certifikatën e përfundimit të nivelit bachelor dhe master (kopje). Vlen vetëm për të diplomuarit.
5. Letërnjoftimi në të dy anët (kopje).

Kriteret e vlerësimit
	Kriteret për vlerësimin e studentit/es
	Mundësia e vlerësimit 

	1. Nota mesatare
- Nota mesatare 6 - 7    
- Nota mesatare 7.01 -  8  
- Nota mesatare 8.01 -  9
- Nota mesatare 9.01 -10  
	
10
15
20
25

	2.  Vërtetimi i semestrave të studimeve
              -  Absolvent                                                        
               -  I/e diplomuar (jo më tepër se 1 vit)
	
15
25













Kërkesat e bizneseve për praktikantë
	Drejtimet e kërkuara
	Numri i praktikanteve të kërkuar sipas Fakulteteve

	Fakulteti i Dizajnit
	7

	Fakulteti Ekonomik
	16

	Fakulteti i Arkitekturës 
	8

	Fakulteti i Biologjisë
	1

	Fakulteti i Edukimit Parashkollor
	4

	Fakulteti i Gazetarisë
	3

	Fakulteti i Hotelerisë
	5

	Fakulteti i Infermierisë
	1

	Fakulteti i Makinerisë
	5

	Fakulteti i Mjekësisë
	1

	Fakulteti i Ndërtimtarisë
	4

	Fakulteti i Teknologjisë Ushqimore
	1

	Fakulteti Juridik
	9

	Fakulteti TI
	11

	Fakulteti i Kimisë
	6

	Fakulteti i Arteve
	3

	Fakulteti i Gjuhës Shqipe
	1

	Fakulteti Teknik
	1

	Fakulteti i Metalurgjisë
	1

	Të papërcaktuar
	16



Thirrja publike është e publikuar në ueb faqen e MINT dhe KIESA-s, si dhe formulari për aplikim mund të merret në formën elektronike si në vijim: 

· mint.rks-gov.net dhe kiesa.rks-gov.net

Të interesuarit që dëshirojnë të aplikojnë sipas thirrjes publike, dokumentacionin e plotë së bashku me aplikacionin e plotësuar mund t’a dorëzojnë në email adresën zyrtare sme.kiesa@rks-gov.net

Afati i fundit për aplikim është deri më datë 18.08.2023. Aplikimet pas afatit kohor nuk do të merren parasysh. 

Informata shtesë: 
· Përfituesit e viteve të kaluara nga projekti “Internship Biznesi” nuk kanë të drejtë  pjesëmarrje në thirrje publike.
· Me studentët përfitues do të nënshkruhet marrëveshje tri palëshe. 
· Buxheti total i planifikuar për këtë projekt është 80,000 euro.
· Numri i përfitueseve është i kufizuar varësisht prej limiteve buxhetore, andaj edhe do të përcaktohet në bazë të kritereve të vlerësimit. Planifikohet të ofrohet praktikë për rreth 100 persona, varësisht nga kapacitetet buxhetore numri mund të jetë edhe më i lartë.

Për informata shtesë mund të kontaktoni në: 

sme.kiesa@rks-gov.net ose përmes telefonit: 038 200 36 557

